
DR.31.3.2003 15 
 

 Dato' Ir. Mohd. Zin bin Mohamed:   Kejadian itu berlaku di Selangor. 

 Puan Hajah Mastika Junaidah binti Husin:  Ya, ia berdekatan dengan kawasan 
Kuala Lumpur, sebab struktur tanah ini.  Tuan Yang di-Pertua, walaupun di Selangor, tetapi 
structure dan struktur tanah sebenarnya di Selangor dan Wilayah Persekutuan tidak banyak 
bezanya, oleh kerana materialnya dalam range ataupun dalam kedudukan yang sama 
mempunyai parameter yang sama. 

 Jadi, perkara ini berlaku di negara kita.  Di Kuala Lumpur, walaupun ini berlaku di 
Selangor, di Kuala Lumpur juga kita melihat pembinaan bangunan-bangunan yang tinggi, 
mencakar langit, malahan kita mempunyai bangunan yang tertinggi di Malaysia, yang boleh 
kita banggakan.  Tetapi setiap masyarakat ataupun rakyat kita, apabila berlaku insiden yang 
saya sebutkan tadi, mempunyai kebimbangan bagaimana kajian geologi di negara kita ini 
adakah sampai ke tahap yang boleh menampung pembangunan kebelakangan ini yang 
begitu banyak dan tidakkah berlakunya insiden begini memperlihatkan kepada kita bahawa 
kelemahan kita dalam membuat kajian mengenai struktur, structure tanah dan juga nasihat-
nasihat daripada mereka yang berkepakaran untuk menentukan supaya pembangunan 
yang dibina itu selamat. 

 Saya juga ingin mendapat makluman daripada pihak kerajaan apakah pihak 
kerajaan mempunyai pakar-pakar geology yang mencukupi dan juga adakah pihak kerajaan 
juga mempunyai maklumat-maklumat geology yang mencukupi untuk kita menentukan 
supaya peristiwa ini tidak berulang di negara kita?  Dan hari ini kita juga melihat, bukan 
sahaja pembangunan, struktur dibina di atas tanah tetapi sebagai sebuah bandar raya yang 
bertaraf dunia, kita juga mempunyai keinginan dan telah pun ada pembinaan-pembinaan 
yang dibuat di dalam tanah itu sendiri.  Ini memerlukan kajian yang mendalam dan juga 
memerlukan penyelarasan di antara agensi-agensi kerajaan untuk menentukan supaya 
peristiwa yang buruk ini tidak berulang. 

 Tuan Yang di-Pertua, itu sahaja pandangan yang ingin saya sampaikan dalam 
Dewan yang mulia ini, dan saya amat menyokong Akta Kanun Tanah Negara 2003 yang 
dibentangkan.  Terima kasih. 

 Tuan Yang di-Pertua:  Jeli. 

11.13 pagi. 

 Tuan Mohd. Apandi bin Haji Mohamad [Jeli]:  Assalamualaikum warahmatullahi 
wabarakatuh dan Selamat Sejahtera.  Ada pun tujuan rang undang-undang ini 
dibentangkan pada hari ini adalah untuk menyatakan bahawa Jawatankuasa Kerja Tanah 
Wilayah Persekutuan Kuala Lumpur telah melaksanakan tindakan-tindakan berdasarkan 
kepada Kanun Tanah Negara walaupun sepatutnya pihak kerajaan boleh membawa rang 
undang-undang ini untuk dibaca bagi kali ketiga tahun 2002. 

 [Timbalan Yang di-Pertua  (Dato' Haji Muhamad bin Abdullah) mempengerusikan 
Mesyuarat] 

Tuan Yang di-Pertua, yang sebenarnya banyak masalah bila bersangkutan 
tentang hal tanah di Wilayah Persekutuan Kuala Lumpur, banyak masalah-masalah yang 
dibangkitkan terutama sekali yang melibatkan hak milik strata, yakni bangunan bertingkat, 
kerana daripada rungutan yang dikeluarkan di dalam akhbar-akhbar, banyak sekali 
rungutan yang disuarakan, yang dibuat keluhan oleh persatuan-persatuan pemaju 
perumahan dan juga oleh pengguna-pengguna, sama ada melalui CAP - walaupun CAP di 
Penang, tetapi ia dianggotai oleh seluruh rakyat Malaysia - dan juga FOMCA itu sendiri.  
Kita dapati di Kuala Lumpur ini lebih banyak hak milik strata yang belum dibereskan atau  
yang belum diselesaikan daripada yang telah dibereskan, yang diselesaikan. 

Malah alhamdulillah baru-baru ini Kementerian Tanah dan Pembangunan Koperasi 
mengaku bahawa punca-punca mereka tidak dapat menyelesaikan masalah ini ialah kerana 
kekurangan pakar dan juga kekurangan kakitangan.  Alhamdulillah satu pengakuan yang 
jujur oleh Yang Berhormat Menteri dan Yang Berhormat Timbalan Menteri yang kebetulan 
Yang Berhormat Timbalan Menteri merupakan salah seorang Ahli Parlimen bagi Wilayah 
Persekutuan Kuala Lumpur.  Ada pun yang menjadi masalah dan pertanyaan yang saya 
ingin kemukakan kepada menteri berkenaan yang boleh dikatakan sebagai Menteri Besar 

  



Dato' Ir. Mohd. Zin bin Mohamed: Kejadian itu berlaku di Selangor. Puan Hajah Mastika Junaidah binti Husin: Ya, ia berdekatan dengan kawasan Kuala Lumpur, sebab struktur tanah ini. Tuan Yang di-Pertua, walaupun di Selangor, tetapi structure dan struktur tanah sebenarnya di Selangor dan Wilayah Persekutuan tidak banyak bezanya, oleh kerana materialnya dalam range ataupun dalam kedudukan yang sama mempunyai parameter yang sama. Jadi, perkara ini berlaku di negara kita. Di Kuala Lumpur, walaupun ini berlaku di Selangor, di Kuala Lumpur juga kita melihat pembinaan bangunan-bangunan yang tinggi, mencakar langit, malahan kita mempunyai bangunan yang tertinggi di Malaysia, yang boleh kita banggakan. Tetapi setiap masyarakat ataupun rakyat kita, apabila berlaku insiden yang saya sebutkan tadi, mempunyai kebimbangan bagaimana kajian geologi di negara kita ini adakah sampai ke tahap yang boleh menampung pembangunan kebelakangan ini yang begitu banyak dan tidakkah berlakunya insiden begini memperlihatkan kepada kita bahawa kelemahan kita dalam membuat kajian mengenai struktur, structure tanah dan juga nasihat- nasihat daripada mereka yang berkepakaran untuk menentukan supaya pembangunan yang dibina itu selamat. Saya juga ingin mendapat makluman daripada pihak kerajaan apakah pihak kerajaan mempunyai pakar-pakar geology yang mencukupi dan juga adakah pihak kerajaan juga mempunyai maklumat-maklumat geology yang mencukupi untuk kita menentukan supaya peristiwa ini tidak berulang di negara kita? Dan hari ini kita juga melihat, bukan sahaja pembangunan, struktur dibina di atas tanah tetapi sebagai sebuah bandar raya yang bertaraf dunia, kita juga mempunyai keinginan dan telah pun ada pembinaan-pembinaan yang dibuat di dalam tanah itu sendiri. Ini memerlukan kajian yang mendalam dan juga memerlukan penyelarasan di antara agensi-agensi kerajaan untuk menentukan supaya peristiwa yang buruk ini tidak berulang. Tuan Yang di-Pertua, itu sahaja pandangan yang ingin saya sampaikan dalam Dewan yang mulia ini, dan saya amat menyokong Akta Kanun Tanah Negara 2003 yang dibentangkan. Terima kasih. Tuan Yang di-Pertua: Jeli. 11.13 pagi. Tuan Mohd. Apandi bin Haji Mohamad [Jeli]: Assalamualaikum warahmatullahi wabarakatuh dan Selamat Sejahtera. Ada pun tujuan rang undang-undang ini dibentangkan pada hari ini adalah untuk menyatakan bahawa Jawatankuasa Kerja Tanah Wilayah Persekutuan Kuala Lumpur telah melaksanakan tindakan-tindakan berdasarkan kepada Kanun Tanah Negara walaupun sepatutnya pihak kerajaan boleh membawa rang undang-undang ini untuk dibaca bagi kali ketiga tahun 2002. [Timbalan Yang di-Pertua (Dato' Haji Muhamad bin Abdullah) mempengerusikan Mesyuarat]. Tuan Yang di-Pertua, yang sebenarnya banyak masalah bila bersangkutan tentang hal tanah di Wilayah Persekutuan Kuala Lumpur, banyak masalah-masalah yang dibangkitkan terutama sekali yang melibatkan hak milik strata, yakni bangunan bertingkat, kerana daripada rungutan yang dikeluarkan di dalam akhbar-akhbar, banyak sekali rungutan yang disuarakan, yang dibuat keluhan oleh persatuan-persatuan pemaju perumahan dan juga oleh pengguna-pengguna, sama ada melalui CAP- walaupun CAP di Penang, tetapi ia dianggotai oleh seluruh rakyat Malaysia- dan juga FOMCA itu sendiri. Kita dapati di Kuala Lumpur ini lebih banyak hak milik strata yang belum dibereskan atau yang belum diselesaikan daripada yang telah dibereskan, yang diselesaikan. Malah alhamdulillah baru-baru ini Kementerian Tanah dan Pembangunan Koperasi mengaku bahawa punca-punca mereka tidak dapat menyelesaikan masalah ini ialah kerana kekurangan pakar dan juga kekurangan kakitangan. Alhamdulillah satu pengakuan yang jujur oleh Yang Berhormat Menteri dan Yang Berhormat Timbalan Menteri yang kebetulan Yang Berhormat Timbalan Menteri merupakan salah seorang Ahli Parlimen bagi Wilayah Persekutuan Kuala Lumpur. Ada pun yang menjadi masalah dan pertanyaan yang saya ingin kemukakan kepada menteri berkenaan yang boleh dikatakan sebagai Menteri Besar.